“เงินบาท” เปิดอ่อนค่า 37.43 บ. แนะจับตาตัวเลขจ้างงานสหรัฐคืนนี้
ภาวะตลาดเงินบาทเปิด 37.43 อ่อนค่าสอดคล้องภูมิภาค ตลาดรอตัวเลขจ้างงานสหรัฐฯ คืนนี้
ภาวะตลาดเงินบาทเปิด 37.43 อ่อนค่าสอดคล้องภูมิภาค ตลาดรอตัวเลขจ้างงานสหรัฐฯ คืนนี้
7 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 37.43 บาท/ดอลลาร์ อ่อนค่าจากเย็นวานที่ปิดตลาดที่ระดับ 37.28 บาท/ดอลลาร์
โดยเช้านี้เงินบาทอ่อนค่าจากเย็นวาน และยังเคลื่อนไหวในทิศทางอ่อนค่าสอดคล้องกับสกุลเงินอื่นๆ ในภูมิภาค โดยคืนนี้ตลาดรอดูตัวเลขการจ้างงานนอกภาคเกษตรของสหรัฐ เนื่องจากเป็นตัวเลขสำคัญตัวหนึ่งที่ธนาคารกลางสหรัฐ (เฟด) จะใช้ในการประเมินทิศทางการปรับอัตราดอกเบี้ยนโยบายในการประชุมรอบถัดไปเดือนพ.ย. ซึ่งรอบนี้ ตลาดประเมินว่ามีโอกาส 60-70% ที่เฟดจะขึ้นดอกเบี้ยอีก 0.75%
“เช้านี้เงินบาทยังเคลื่อนไหวอ่อนค่า เกาะกลุ่มไปกับสกุลเงินในภูมิภาค คาดว่าวันนี้บาทคงแกว่งตัวแคบๆ ตลาดรอดูตัวเลขจ้างงานนอกภาคเกษตรสหรัฐ ที่จะออกมาคืนนี้ เพราะเป็นตัวเลขสำคัญที่จะใช้ประเมินทิศทางดอกเบี้ยเฟดด้วย” นักบริหารเงินระบุ
ทั้งนี้นักบริหารเงิน คาดว่า วันนี้เงินบาทจะเคลื่อนไหวในกรอบ 37.30-37.50 บาท/ดอลลาร์